प्रशासन चाहे तो सुधर सकती है शहर की व्यवस्था
राज्यसरकार प्रदेश को स्वच्छ भारत अभियान के तहत खुले में शौच मुक्त के सपने देख रही है वहीं सांचौर पालिका प्रशासन बोर्ड लगाकर महिलाओं को खुले में शौच के लिए आमंत्रण दे रहा है। इसके लिए पालिका क्षेत्र में बकायदा 6 बड़े बड़े-बाड़े बनाकर महिला शौचालय के नाम करोड़ों रुपयों की जमीन आरक्षित कर रखी है।
ऐसे में खुले में शौच मुक्त अभियान पर सवालिया निशान लग रहा है। शहरवासियों ने बताया कि पालिका प्रशासन द्वारा इन बाड़ों की जगह सुलभ शौचालयों का निर्माण कर दे तो शहर में पार्किंग, निजी बस स्टेशन सहित अन्य समस्याओं का समाधान हो सकता है।
शहर में हाडेचा बस स्टेशन, हाडेचा रोड पर जीनगर समाज का वास, रावों का वास, हरिजन कालोनी, खारिया कछुआ, शिवनाथपुरा, पुराना पॉवर हाऊस क्षेत्र में बाड़े बनाए है। इन बाड़ों का शहर में रहने वाले परिवारों की महिलाएं शौचालय के उपयोग में ले रही है, मगर इस बाड़ों की जगह सुलभ शौचालय का निर्माण करवा दिया जाए तो खुले में शौच पर रोक सकती है वहीं बची हुई जमीन का दूसरे कार्यों में उपयोग हो सकता है।
असामाजिक तत्वों को मिल रहा बढ़ावा
शहरके विभिन्न स्थानों पर बने बाड़ो में बबुल की झाडिय़ों खड़ी है जिसके कारण असामाजिक तत्वों को भी बढ़ावा मिल रहा है। बबूल की झाडिय़ों ज्यादा होने के कारण यहां पर शराबियों का जमावड़ा भी रहता है। ऐसे में कई बार शौच के लिए जाने वाली महिलाओं को परेशानियों का सामना करना पड़ता हैं।
इनबाड़ों में बन सकता है मनोरंजन के लिए गार्डन
शहरके रावों का वास, हरीजन कॉलोनी, शिवनाथपुरा जो शहर के रहवासी इलाके में जहां खुले शौच के लिए बने बाड़ों की जगह शहर के लोगो बच्चों के गार्डन बनाया जा सकता है।
बाड़ों की जगह पार्किंग स्थल बनाने की मांग की गई है
^शहरमें ट्रेफिक व्यवस्था के लिए पार्किग स्थल नहीं होने से ट्रेफिक की बड़ी दुविधा है। शहर में बने बाड़ों की जगह पार्किंग स्थल बनाने की मांग की गई है। प्रशासन नगर पालिका से स्वीकृति दी जाती है तो शहर की यातायात व्यवस्था में सुधार हो सकता है। -सुनीलकुमार पंवार, पुलिस उपाधीक्षक सांचौर
शौचालय का निर्माण कराया जाएगा
^पुलिसउपाधीक्षक का पत्र आया है जिसकी क्रियान्विति की जाएगी। इन बाड़ों की जगह साफ-सफाई करवाकर सुलभ शौचालय का निर्माण करवाया जाएगा। बची हुई जमीन को पार्किंग सहित अन्य सुविधाओं के लिए आरक्षित करने का प्रस्ताव लिया जाएगा। -सुरेशकुमार जीनगर, अधिशाषी अधिकारी नगरपालिका सांचौर
कलेक्टर पालिका को लिखा पत्र
शहरमें ट्रेफिक व्यवस्था में सुधार करने के लिए पुलिस उपाधीक्षक सुनील कुमार पंवार ने कलेक्टर नगर पालिका प्रशासन को पत्र लिख कर शहर में बने खुले शौच के लिए बाड़ों की जगह ट्रेफिक व्यवस्था सुधारने के लिए पार्किंग स्थल बनाने की मांग की है। पंवार ने बताया कि इन बाड़ों की जगह सुलभ शौचालयों का निर्माण करवा दिया जाए और बची हुई जमीन को पार्किंग व्यवस्था के लिए उपयोग लेने के लिए आरक्षित की जाती है तो यातायात समस्या का सुधार हो सकता है।
शहर के हाडेचा बस स्टेशन पर दो बड़े बाड़े कर महिला शौचालय के लिए काफी जमीन आरक्षित कर रखी है जिसको महिलाएं शौचालय के लिए उपयोग ले रही है। हाडेचा बस स्टेशन शहर का सबसे व्यस्ततम इलाके में से एक है। इसके आसपास में चौधरी धर्मशाला, विश्नोई धर्मशाला शहर का मुख्य बाजार बिलकुल नजदीक आया हुआ है जिसके कारण दिन भर इस क्षेत्र में ट्रेफिक व्यवस्था बाधित रहती है। जैन भोजनशाला के आगे निजी टैक्सियों को का जमावड़ा रहता है। ऐसे में इन दोनों बाड़ों की जमीन में पार्किंग व्यवस्था कर दी जाए तो शहर की यातायात व्यवस्था में सुधार हो सकता है। इसके अलावा पालिका इन जगह पर निजी बस टैक्सी स्टैंड भी बनाया जा सकता है।
इस जमीन का यह हो सकता है उपयोग
शहरमें निजी बस स्टेशन पार्किंग व्यवस्था नहीं होने के कारण दिनभर अव्यवस्थित वाहनों का जमावड़ा लगा होने के कारण आमजन को परेशानियों का सामना करना पड़ता है, लेकिन पालिका प्रशासन इन समस्याओं को लेकर गंभीर नहीं है। शहर की ट्रेफिक व्यवस्था को सुधारने के लिए पालिका प्रशासन कोशिश करे तो पालिका क्षेत्र में महिलाओं के शौच के लिए बनाए गए 6 बाड़ों में महिलाओं के लिए व्यवस्थित शौचालयों का निर्माण करने के अलावा बची जमीन में पार्किंग, निजी बसों का बस स्टेशन तथा गार्डन का निर्माण किया जा सकता है।
सांचौर. शहर के हाडेचा बस स्टैंड में अव्यवस्थित ट्रेफिक व्यवस्था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva